


Izraksts

[bookmark: _Hlk195509723]VIENOŠANĀS Nr. IeM_NVA_2024/105-Buv/1
par 2024.gada 6.septembra līguma Nr.IeM_NVA_2024/105-Buv: 
Katastrofu pārvaldības centra Piestātnes ielā 14, Jūrmalā (kad. apz. 1300 008 0185)  
projektēšana, būvdarbi un autoruzraudzība 
grozījumiem

Dokumenta datums ir tā 
elektroniskās parakstīšanas datums

Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās [..] personā, kurš rīkojas saskaņā ar [..](turpmāk – Pasūtītājs), no vienas puses, un
Sabiedrība ar ierobežotu atbildību “Selva Būve”, reģistrācijas numurs 40003683071, juridiskā adrese “Mārtiņmuiža”, Mārupes pagasts, Mārupes novads, LV-2167, tās [..] personā, kura rīkojas pamatojoties uz [..](turpmāk – Uzņēmējs), no otras puses,

turpmāk abi kopā vai katrs atsevišķi – Puses/Puse, ņemot vērā, ka:

(a) starp Pusēm 2024.gada 6.septembrī noslēgta līguma vienošanās Nr.IeM_NVA_2024/105-Buv: Katastrofu pārvaldības centra Piestātnes ielā 14, Jūrmalā (kad. apz. 1300 008 0185) projektēšana, būvdarbi un autoruzraudzība (turpmāk – Līgums) ar Akceptēto Līguma summu 3 838 315,45 EUR un Darbu izpildes laiku 21 (divdesmit viens) kalendāro mēnesi;
(b) no Uzņēmēja 2024.gada 7.novembrī saņemta vēstule Nr.N_1.3._24_206, kurā ierosināts Līguma tehniskās specifikācijas 10.2.1.apakšpunktā noteiktos apkures sistēmas izbūves variantus aizstāt ar gāzes apkuri, paredzot saglabāt Piestātnes ielā 14, Jūrmalā esošo dabasgāzes siltumapgādes sistēmu un, to modernizējot, izmantot arī jaunbūvējamā katastrofu pārvaldības centra apkurināšanai; 
(c) Uzņēmējs 2024.gada 7.novembra vēstulē ir sniedzis pamatojumu, kāpēc dabasgāzes katlu mājas saglabāšana un gāzes izmantošana apkures nodrošināšanai Piestātnes ielā 14, Jūrmalā, ir tehniski un ekonomiski pamatota izvēle, kas nodrošina stabilitāti, efektivitāti un izmaksu kontroli ilgtermiņā, īpaši ņemot vērā Latvijas klimatiskos apstākļus un pašreizējo enerģētisko infrastruktūru apbūves teritorijā;
(d) Līguma Tehniskajā specifikācijā ir noteikts: iespēju robežās saglabāt teritorijā augošos vērtīgos kokus un citus apstādījumus (2.1.p.), norādītos risinājumus ir iespējams aizstāt ar līdzvērtīgiem, ekvivalentiem vai labākiem (4.2.p.), Uzņēmējam jāņem vērā visi Tehniskajā specifikācijā ietvertie risinājumi, un, ja ir norādīti vairāki risinājuma varianti, ar Pasūtītāju jāsaskaņo viens no variantiem (4.12.p), Pasūtītājs var izskatīt citas nenorādītas sistēmas gadījumā, ja Uzņēmējs pierāda, ka tā ir efektīvāka un tā prasīs mazāks izmaksas ekspluatācijas laikā (4.19.p.), apkures sistēmas sadaļa jāizstrādā pamatojoties uz Lietotāja prasībām, telpu arhitektonisko plānojumu un to funkcionālo pielietojumu, un Uzņēmējs projektē apkures sistēmu, kura ir veiktspējīga un nodrošina visas nepieciešamās prasības (10.1.1.p.), ir noteikti iespējamie apkures sistēmas izbūves varianti pēc prioritātes un atbilstoši tehniskajiem noteikumiem, bet Pasūtītājs var izskatīt arī citas apkures sistēmas projektēšanu (10.2.1. un 10.2.2.p.);
(e) Uzņēmējs saskaņā ar Līguma Tehniskās specifikācijas 10.1.5. un 10.9.3.punktu ir veicis siltumapgādes sistēmas ekonomiski izdevīgākā risinājuma izvērtējumu (LCC) 10 gadu griezumā, secinot, ka siltumapgādei visizdevīgākās ekspluatācijas izmaksas nodrošina gāzes katlu māja, savukārt dzesēšanai – VRF sistēma;
(f) Iekšlietu ministrijas Būvniecības padomes 2024.gada 8.novembra sēdē akceptēts risinājums, kas paredz no Līguma izslēgt Veselības un sporta centra (turpmāk – VSC) telpu bloka izbūvi un Līgumā iekļaut esošo ēku siltumapgādes sistēmas pārbūvi, tai skaitā paredzot jaunas konteinertipa katlu mājas izbūvi, kas apkalpotu VSC ēku kompleksu un jaunbūvējamo katastrofu pārvaldības centru;
(g) Līguma noteikumu 13.9.punktā [Darbu izmaiņu un Iekārtu un/vai Materiālu nomaiņas veikšanas kārtība] noteikts, ka  Līgumā un Publisko iepirkumu likumā (turpmāk – PIL) noteiktajos gadījumos var veikt izmaiņas sākotnēji paredzētajos Būvniecības Darbos un/vai var tikt pielīgti Līgumā neparedzēti papildu Būvniecības Darbi; 
(h) Līguma noteikumu 13.9.2.apakšpunktā noteikts, ka Darbu izmaiņas tiek veiktas pamatojoties uz PIL 61.panta trešās daļas 1.punktu, Pusēm slēdzot vienošanos par grozījumiem Līgumā, ja Tehniskajā specifikācijā ir noteikts paredzamo Darbu uzskaitījums. Siltumapgādes sistēmas izbūvei Tehniskajā specifikācijā ir paredzēti konkrēti varianti vai iespēja, Pusēm vienojoties, noteikt citu risinājumu;
(i) Līguma noteikumu 13.9.2.apakšpunktā noteikts, ja, pamatojoties uz PIL 61.panta trešās daļas 2. vai 3.punktu vai 61.panta piekto daļu, tiek pielīgti papildu darbi, kuru dēļ zūd nepieciešamība veikt kādus no sākotnēji Līgumā iekļautajiem darbiem, tad Pusēm ir tiesības vienoties par izslēdzamiem Darbiem, nepārsniedzot 15% no Akceptētās Līguma summas;
(j) Inženieris 2024.gada 2.decembra vēstulē Nr.SEL.1-24/2 ir ierosinājis Pasūtītājam akceptēt Uzņēmēja priekšlikumu par apkures risinājumu maiņu;
(k) lai nodrošinātu pilnvērtīgu katastrofu pārvaldības centra funkcionalitāti, tā savietojamību ar piegulošajiem nekustamajiem īpašumiem, nodrošinātu efektīvu resursu izmantošanu,  Pasūtītājs ir veicis precizējumus Tehniskā specifikācijā, izslēdzot VSC paredzēto apjomu un precizējot Darbus, kas attiecināmi uz siltumapgādes sistēmas izbūvi;
(l) saskaņā ar Būvprojekta risinājumiem Objekts ir II grupas ēka;
(m) Uzņēmējs ir izstrādājis aktualizētu Tāmi, kurā ir iekļautas Darbu Izmaiņas;
(n) ar Jūrmalas domes 2024.gada 28.novembra lēmumu Nr.577 apstiprināta zemes vienības ar kadastra apzīmējumu 1300 008 0185 reālā sadale, nodalot un katastrofu pārvaldības centra būvniecībai izveidojot atsevišķu zemes vienību (kadastra apz. 1300 008 0224) 8930 m² platībā, kurai piešķirta jauna adrese – Piestātnes iela 14A, Jūrmala,

kā arī pamatojoties uz:

(o) Līguma noteikumu 13.9. punktu un Tehniskās specifikācijas nosacījumiem;
(p) PIL 61.panta trešās daļas 1.punktu, kas noteic, ka būtiski iepirkuma līguma grozījumi ir pieļaujami, ja iepirkuma līgums paredz grozījumu iespēju (13.9.2.p.);
(q) PIL 61.panta piektās daļas 2.punktu, kas noteic, ka grozījumi ir pieļaujami, ja iepirkuma līguma grozījumu vērtība nesasniedz 15% no sākotnējās iepirkuma līguma līgumcenas,

izsakot savu brīvu gribu, noslēdz šāda satura vienošanos (turpmāk – Vienošanās):

1. Puses vienojas veikt Izmaiņas Darbu apjomos atbilstoši Tehniskās specifikācijas jaunajai redakcijai (Vienošanās 1.pielikums) un aktualizētajai Tāmei (Vienošanās 2.pielikums) un Uzņēmējs apņemas turpmākajā Līguma izpildē veikt Darbus saskaņā ar šīs Vienošanās 1. un 2.pielikumu, ievērojot Inženiera saskaņoto Darba programmu.
2. Saistībā ar Vienošanās 1.punktā minēto, Līguma cena tiek samazināta par 8 391,43 EUR (astoņi tūkstoši trīs simti deviņdesmit viens eiro, 43 centi) bez PVN, un līdz ar to kopējā Līguma cena ir 3 829 924,02 EUR (trīs miljoni astoņi simti divdesmit deviņi tūkstoši deviņi simti divdesmit četri eiro, 02 centi).
3. Darbu Izpildes laiks netiek mainīts.
4. Līguma nosaukumu izteikt šādā redakcijā: “Līgums Nr.IeM_NVA_2024/105-Buv: Katastrofu pārvaldības centra Piestātnes ielā 14A, Jūrmalā (kad. apz. 1300 008 0224)  projektēšana, būvdarbi un autoruzraudzība”.
5. Līguma 1.1.6.11.apakšpunktu izteikt šādā redakcijā: ““Objekts” nozīmē nekustamo īpašumu ar adresi: Piestātnes iela 14A, Jūrmala, zemes vienības kadastra apzīmējums 1300 008 0224, t.sk., būvniecības procesā radītās būves”.
6. Līguma Tehniskās specifikācijas tekstā labot uz zemes vienību attiecināmos datus, norādot aktuālo zemes vienības kadastra apzīmējumu, platību un adresi.
7. Līguma Tehniskās specifikācijas tekstā labot ēkas grupu, norādot, ka Objekts ir II grupas ēka.
8. Līguma Tehniskās specifikācijas tekstā izslēgt Darbus, kas attiecināmi uz VSC telpu bloka izbūvi un iekļaut Darbus, kas paredz jaunas konteinertipa katlu mājas izbūvi, kas apkalpotu VSC ēku kompleksu un jaunbūvējamo katastrofu pārvaldības centru.
9. Vienošanās pilnībā apliecina Pušu gribu. Nekādi mutiski papildinājumi netiks uzskatīti par šīs Vienošanās noteikumiem. Līguma noteikumi, kas nav grozīti ar šo Vienošanos, paliek nemainīgi. Jautājumi, kas nav regulēti Līgumā un ar Vienošanos, tiek lemti saskaņā ar Latvijas Republikas spēkā esošajiem normatīvajiem aktiem.
10. Vienošanās ir Līguma neatņemama sastāvdaļa. Vienošanās stājās spēkā tās abpusējas parakstīšanas dienā un ir spēkā līdz Pušu saistību pilnīgai izpildei.
11. Vienošanās sagatavota uz 3 lapām ar 2 pielikumiem (pielikumu lapu skaits nav iekļauts Vienošanās lapu skaitā) elektroniska dokumenta veidā un parakstīta ar drošu elektronisko parakstu. Vienošanās tekstam tiek pievienoti šādi pielikumi, kas ir Vienošanās neatņemama sastāvdaļa: 
11.1. 1.pielikums – Tehniskā specifikācija (jaunā redakcija);
11.2. 2.pielikums – Tāme (aktualizēta).

